கங்கை அமரன்

***கங்கை அமரன்*** (*Gangai Amaran*) தமிழ்த் திரைப்படங்களில் ஓர் இசையமைப்பாளராகவும், பாடலாசிரியராகவும், திரைக்கதை ஆசிரியராகவும், நடிகராகவும், திரைப்பட இயக்குநராகவும் பன்முகத் திறமை காட்டியவர். பல தொலைக்காட்சி இசைத் தொடர்களிலும் புகழ்பெற்றவர். புகழ்பெற்ற இசையமைப்பாளர் இளையராஜாவின் தம்பியும், நடிகர்கள் வெங்கட் பிரபு, பிரேம்ஜி அமரன் ஆகியோரின் தந்தையும் ஆவார். கங்கை அமரன் தணிக்கைக் குழு உறுப்பினராகவும், பா.ஜ.க. கட்சியின் ஆதரவாளராகவும் இருந்தார். 2017 ஏப்ரலில் ஆர்.கே.நகர் தொகுதி இடைத்தேர்தலில் பா.ஜ.க. சார்பில் வேட்பாளராக அறிவிக்கப்பட்டார். ஆனால் அந்த இடைத்தேர்தல் இரத்து செய்யப்பட்டது.

## இளவயது
கங்கை அமரன், இளையராஜா, "பாவலர்" வரதராஜன் ஆகியோர் இந்திய பொதுவுடைமைக் கட்சியின் மேடைகளில், கட்சியின் கொள்கை விளக்கப் பாடல்களையும், அன்றைய காங்கிரஸ் கட்சியின் ஆட்சி முறைகளை, பாடல்கள் மூலம் விமர்சித்தும், கலைநிகழ்ச்சிகள் நடத்தியும் வந்தனர்.

## தனிப்பட்ட வாழ்க்கை
கங்கை அமரன் தமிழ்நாடு, தேனி, பண்ணைப்புரத்தில், 1947 திசம்பர் 8 அன்று பிறந்தார். இவர் டேனியல் இராமசாமி, சின்னத்தாயி ஆகியோரின் இளைய மகனாவார். இவர் பிரபல இசையமைப்பாளர் இளையராஜாவின் தம்பி. வெங்கட் பிரபு,  பிரேம்ஜி அமரன் ஆகியோரின் தந்தை ஆவார். கங்கை அமரனுக்கு இரண்டு அண்ணன்களான ஆர். டி. பாஸ்கர், பாவலர் வரதராஜன் ஆகிய இருவரும் நீண்ட காலத்திற்கு முன்பே இறந்தனர். இசையமைப்பாளர்கள் கார்த்திக் ராஜா, யுவன் சங்கர் ராஜா, பாடகி பவதாரிணி, ஆடை வடிவமைப்பாளர் வாசுகி பாஸ்கர் ஆகியோர் இவரது உறவினர்களாவர்.

இவரது பெயரைப் பொறுத்தவரை, கங்கை அமரன் என்ற பெயர் குழந்தைப்பருவத்தில் படித்த அதே பெயர் ஒரு பத்திரிகையிலிருந்து எடுக்கப்பட்டது. அதே நேரத்தில் அமரன் அமர் சிங் என்ற புனைப்பெயரிலும் அறியப்பட்டார். இவர் ஒரு பாடலாசிரியராக இருக்க வேண்டும் என்று விரும்பினார். டூரிங் டாக்கீஸ் யூடியூப் சேனலில் சித்ரா இலட்சுமணனுடனான இவரது அண்மைய நேர்காணல், இவர் தனது வாழ்க்கை அனுபவங்களையும், இவரது தொழில் போராட்டத்தையும், தனது அண்ணன் இளையராஜாவுடனான தனிப்பட்ட வேறுபாடுகள் குறித்தும் பகிர்ந்து கொண்டார். அங்கு இவர் தனது வாழ்க்கையில் பல சர்ச்சைக்குரிய விடயங்களைப் பற்றி குறிப்பிட்டுள்ளார்.

## தொழில்
இவரது சகோதரர் இளையராஜாவோடு இணைந்து பங்காற்றினார். பின்னாளில் கங்கை அமரன் ஓர் இசையமைப்பாளராக தனது வாழ்க்கையைத் துவங்கினார். பாரதிராஜா, இளையராஜா கூட்டணியில் அமைந்த பதினாறு வயதினிலே திரைப்படத்தில் செந்தூரப் பூவே பாடலை இயற்றினார். அதைத் தொடர்ந்து தன்னுடைய அண்ணன் இளையராஜா இசையமைத்த பல திரைப்படங்களுக்கு பாடலாசிரியராகப் பணிபுரிந்துள்ளார். மேலும் எம். எஸ். விஸ்வநாதன், சங்கர் கணேஷ், எஸ். பி. பாலசுப்பிரமணியம், யுவன் சங்கர் ராஜா ஆகியோரின் இசையில் பாடல்களை இயற்றியுள்ளார். 
மௌன கீதங்கள், வாழ்வே மாயம் (1983) போன்ற பல சிறந்த திரைப்படங்களுக்கு இசையமைத்தார். இசையமைப்பதைத் தவிர, கோழி கூவுது (1982) திரைப்படத்தில் அமரன் இயக்குநராக அறிமுகமானார். மிகவும் வெற்றிகரமான கரகாட்டக்காரன் (1989) உட்பட பல திரைப்படங்களை இயக்கியுள்ளார். தெம்மாங்கு பாட்டுக்காரன் இவர் இயக்கிய கடைசி திரைப்படமாகும். அதே நேரத்தில் இவரின் மகன் வெங்கட் பிரபு நடிகராக அறிமுகமாகவிருந்த பூஞ்சோலை திரைப்படம் வெளியிடப்படவில்லை.  இப்போது இவர் கிளஸ்டர்ஸ் மீடியா கல்லூரியில் பணிபுரிகிறார்.

## திரைப்படங்கள்

## திரைக்கதை ஆசிரியர்/இயக்குநர்

## இசையமைத்த திரைப்படங்கள்

## இவரது பாடலாசிரியர் பணி
    
### 1970களில்

* 1977 – *[[16 வயதினிலே]]* (முதல் திரைப்படம்)
* 1978 – *[[அவள் அப்படித்தான்]]*
* 1978 – *[[முள்ளும் மலரும்]]*
*  1979– *[[ரோசாப்பூ ரவிக்கைக்காரி]]*
*  1979– *[[மணிப்பூர் மாமியார்]]*

### 1980களில்

* 1980– *[[நிழல்கள் (திரைப்படம்)|நிழல்கள்]]*
* 1980 – *[[ஜானி]]*  
* 1980 – *[[மூடு பனி (திரைப்படம்)|மூடுபனி]]* 
*  1980– *[[குரு]]*
*  1980– *[[நெஞ்சத்தை கிள்ளாதே]]*
*  1981– *[[கடல் மீன்கள் (திரைப்படம்)|கடல் மீன்கள்]]*
*  1981– *[[சங்கர்லால் (திரைப்படம்)|சங்கர்லால்]]*
* 1981– *[[அலைகள் ஓய்வதில்லை]]*
* 1982 – *[[பயணங்கள் முடிவதில்லை]]*
*  1982– *[[கோபுரங்கள் சாய்வதில்லை]]*
*  1982– *[[மெட்டி]]*
*  1982– *[[ஈரவிழிக் காவியங்கள்]]*
*  1983– *[[சட்டம்]]*
*  1983– *[[மண்வாசனை]]*
* 1983 – *[[இன்று போய் நாளை வா]]*
*  1983– *[[அந்த சில நாட்கள்]]* 
* 1983 – *[[பகவதிபுரம் ரயில்வே கேட்]]*
* 1983 – *[[துடிக்கும் கரங்கள்]]* 
*  1983– *[[ஆனந்த கும்மி]]* 
* 1983 – *[[முந்தானை முடிச்சு]]*
*  1983– *[[இன்று நீ நாளை நான்]]* 
*  1983– *[[சரணாலயம்]]* 
* 1984 – *[[வைதேகி காத்திருந்தாள்]]*
*  1984– *[[நல்லவனுக்கு நல்லவன்]]*
*  1984– *[[அம்பிகை நேரில் வந்தாள்]]*
*  1984– *[[குழந்தை ஏசு (திரைப்படம்)|குழந்தை யேசு]]*
*  1985– *[[அந்த ஒரு நிமிடம்]]* 
*  1985– *[[இளங்கன்று (1985 திரைப்படம்)|இளங்கன்று]]*
*  1985– *[[பகல் நிலவு]]* 
*  1985– *[[மண்ணுக்கேத்த பொண்ணு]]* 
*  1985– *[[வேஷம்]]* 
*  1986– *[[நீதானா அந்தக்குயில்]]*  
*  1986 – *[[மெல்ல திறந்தது கதவு]]*
*  1986– *[[விக்ரம்]]* 
*  1986– *[[கடலோரக் கவிதைகள்]]* 
*  1986– *[[மிஸ்டர் பாரத்]]*
*  1986– *[[கண்மணியே பேசு (1986 திரைப்படம்)|கண்மணியே பேசு]]*
*  1986-  *[[அம்மன் கோவில் கிழக்காலே]]* 
*  1987– *[[காதல் பரிசு (திரைப்படம்)|காதல் பரிசு]]*
*  1987– *[[இல்லம் (திரைப்படம்)|இல்லம்]]* 
*  1987– *[[ஜல்லிக்கட்டு]]* 
* 1987 – *[[தீர்த்தக் கரையினிலே]]*
*  1987– *[[ஊர்க்குருவி]]*
*  1988– *[[செண்பகமே செண்பகமே]]*
*  1988– *[[சூரசம்ஹாரம்]]*
*  1988– *[[என் பொம்முக்குட்டி அம்மாவுக்கு]]* 
*  1988– *[[தர்மத்தின் தலைவன்]]*
*  1988- *[[தம்பி தங்கக் கம்பி]]*
*  1988– *[[எங்க ஊரு காவல்காரன்]]*
* 1989– *[[கரகாட்டக்காரன்]]*
*  1989– *[[சோலை குயில்]]*         
*  1989– *[[வெற்றி விழா]]*
*  1989– *[[பிள்ளைக்காக]]*
*  1989– *[[பாண்டி நாட்டுத் தங்கம்]]*
*  – *[[லட்சுமி]]*

### 1990களில்

* 1990 – *[[அதிசய பிறவி]]*
* 1990 – *[[மௌனம் சம்மதம்]]*
* 1990 – *[[ஊரு விட்டு ஊரு வந்து]]*
* 1990 – *[[தாலாட்டு பாடவா (திரைப்படம்)|தாலாட்டு பாடவா]]*
* 1990 – *[[புதுப்பாட்டு (திரைப்படம்)|புதுப்பாட்டு]]*
* 1990 – *[[கவிதை பாடும் அலைகள் (திரைப்படம்)|கவிதை பாடும் அலைகள்]] 
* 1991 – *தம்பிக்கு ஒரு பாட்டு*
* 1991 - *ஈரமான ரோஜாவே 
* 1991 – *[[சின்னத் தம்பி]]*
* 1991 – *[[தர்மதுரை (1991 திரைப்படம்)|தர்மதுரை]]*
* 1992 – *[[தெய்வ வாக்கு]]*
* 1992 – *[[சின்னவர் (திரைப்படம்)|சின்னவர்]]*
* 1992 – *[[உன்னை வாழ்த்திப் பாடுகிறேன்]]*
* 1992 – *[[வில்லுப்பாட்டுக்காரன்]]*
* 1992 – *[[வண்ண வண்ண பூக்கள்]]*
* 1992 – *[[ஆவாரம் பூ (திரைப்படம்)|ஆவாரம்பூ]]*

### 2000த்தில்
*  2003– *[[உன்னைச் சரணடைந்தேன்]]* 
* 2008 – *[[சரோஜா (திரைப்படம்)|சரோஜா]]*

### 2010த்திற்கு பிறகு
*  2010– *[[கோவா (திரைப்படம்)|கோவா]]* 
*  2011– *[[மங்காத்தா]]*
*  2015– *மாசு*

## பின்னணிக்குரல்

* 1979- புதிய வார்ப்புகள் - கே. பாக்யராஜ்

## இவர் நடித்த திரைப்படங்கள்

*இதயம் (1991)
*உன்னிடத்தில் என்னை கொடுத்தேன் (1998)
*ஜோடி (1999)
*உள்ளம் கொள்ளை போகுதே (2001)
*ஆரியா சூரியா (2013)

## இவர் பாடிய பாடல்கள்

## மேற்கோள்கள்

## வெளி இணைப்புகள்

பகுப்பு:1947 பிறப்புகள்
பகுப்பு:வாழும் மக்கள்
பகுப்பு:தேனி மாவட்ட மக்கள்
பகுப்பு:இந்தியத் திரைப்பட இயக்குநர்கள்
பகுப்பு:இந்தியத் திரைப்பட இசையமைப்பாளர்கள்
பகுப்பு:தமிழ்த் திரைப்பட இயக்குநர்கள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:தமிழ்நாட்டுத் திரைப்பட நடிகர்கள்
பகுப்பு:தமிழ்நாட்டு இசைக்கலைஞர்கள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:கலைமாமணி விருது பெற்றவர்கள்